2001/743/EY: Komission päätös, tehty 19 päivänä lokakuuta 2001, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, tehdyn päätöksen 95/340/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 3125)



Virallinen lehti nro L 278 , 23/10/2001 s. 0032 - 0034



Komission päätös, tehty 19 päivänä lokakuuta 2001, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, tehdyn päätöksen 95/340/EY muuttamisesta (tiedoksiannettu numerolla K(2001) 3125) (ETA:n kannalta merkityksellinen teksti) (2001/743/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla(2), ja erityisesti sen 23 artiklan 2 ja 3 kohdan, sekä katsoo seuraavaa: (1) Komission päätöksessä 95/340/EY(3), sellaisena kuin se on viimeksi muutettuna päätöksellä 96/584/EY(4), vahvistetaan väliaikainen luettelo kolmansista maista, joista jäsenvaltiot hyväksyvät maidon ja maitopohjaisten tuotteiden tuonnin. (2) Uruguayssa on esiintynyt suu- ja sorkkatautia, ja näin ollen Uruguaysta tuotavan raakamaidon ja maitotuotteiden sekä ainoastaan yhteen kertaan pastöroidun maidon ja maitotuotteiden tuonnin hyväksyminen on tarpeen keskeyttää virallisesti, jotta eläinten terveyden jatkuva suojelu yhteisössä varmistetaan. (3) Myös Argentiinassa on esiintynyt suu- ja sorkkatautia, ja näin ollen kyseisen maan eteläosasta, jolla on aiemmin ollut hyväksyntä, tuotavan, ainoastaan yhteen kertaan pastöroidun maidon ja maitotuotteiden tuonnin hyväksyminen on tarpeen keskeyttää virallisesti. (4) Mauritanian toimivaltaiset viranomaiset ovat pyytäneet tietynlaisen maidon ja maitotuotteiden yhteisöön tuonnin hyväksymistä. Yhteisön tarkastuskäynnin perusteella vaikuttaa siltä, että eläinten terveystilanne Mauritaniassa mahdollistaa kyseisen maan sisällyttämisen luetteloon tietynlaisen käsitellyn maidon ja maitotuotteiden osalta. Jäämäsuunnitelma ja laitokset on kuitenkin hyväksyttävä ennen kuin tuonti voi käynnistyä. (5) Samalla liitteessä olevien sarakkeiden otsakkeita voidaan selventää. (6) Näin ollen päätös 95/340/EY on syytä muuttaa vastaavasti. (7) Tätä päätöstä tarkastellaan uudelleen kyseisten maiden eläinten terveystilanteen kehittymisen perusteella. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/340/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä lokakuuta 2001. Komission puolesta David Byrne Komission jäsen (1) EYVL L 268, 14.9.1992, s. 1. (2) EYVL L 368, 31.12.1994, s. 33. (3) EYVL L 200, 24.8.1995, s. 38. (4) EYVL L 255, 9.10.1996, s. 20. LIITE "LIITE Periaatteessa hyväksyttyjen kolmansien maiden luettelo, jonka osalta tuonnissa on noudatettava asianmukaisia eläinten terveyttä ja kansanterveyttä koskevia vaatimuksia >TAULUKON PAIKKA>"